༄༅།བོད་ཁམས་ཆོས་རྒྱལ་མདོ་ཁམས་སྡེ་དགེའི་རྒྱལ་ཁབ་རྨེ་ཤོད་དཔལ་ལྡན་རྫོང་གསར་དགོན་ནང་འཇམ་དབྱངས་མཁྱེན་བརྩེ་དབང་པོ་པདྨ་འོད་གསལ་མདོ་སྔགས་གླིང་པའི་གཟིམ་ཆུང་བཀྲ་ཤིས་འཆི་མེད་གྲུབ་པའི་དགའ་ཚལ་གྱི་དབང་ཁང་ནང་ཡོད་པའི་སྒྲོལ་དཀར་ཡིད་བཞིན་འཁོར་ལོའི་སྣང་བརྙན་འདི་ཉིད་ཀྱི་ལོ་རྒྱུས་ནི།རྗེ་བླ་མ་འཇམ་དབྱངས་མཁྱེན་བརྩེ་དབང་པོ་ཀུན་དགའ་བསྟན་པའི་རྒྱལ་མཚན་དཔལ་བཟང་པོ་མཆོག་ལ་སྐུ་ཚེའི་རིང་སྒྲོལ་དཀར་ཞལ་གཟིགས་ལན་མང་དུ་བྱུང་བ་རྣམས་ཡེ་ཤེས་པ་རྟེན་འདི་ཉིད་ལ་ཐིམ་པ་དང༌།བླང་དོར་ཀྱི་ལུང་བསྟན་པ་དང༌།གསུང་ལན་ཁ་ཤས་བྱོན་པ་དང༌།འོད་ཟེར་ཆོ་འཕྲུལ་ཆེན་པོའི་དབང་བསྐུར་བ་དག་སྣང་རབ་འབྱམས་ཀྱི་འཕྲོ་བའི་གཞིར་གྱུར་པ།འཇམ་མགོན་བློ་གྲོས་མཐའ་ཡས་དང༌།གཏེར་ཆེན་མཆོག་གྱུར་གླིང་པ་དང༌།གཏེར་སྟོན་བསོད་རྒྱལ་སོགས་མཁྱེན་བརྩེ་དབང་པོ་རང་གི་ཐུགས་སྲས་ཀྱི་སློབ་མ་འགྲན་ཟླ་དང་བྲལ་བ་བརྒྱ་ཕྲག་མང་པོ་ལ་དངོས་དང་དག་སྣང་གི་སྒོ་ནས་རྟེན་འདི་ཉིད་ཀྱིས་བྱིན་གྱིས་བརླབ་པའི་ཚུལ་སོ་སོའི་རྣམ་ཐར་དང་ངག་རྒྱུན་དུ་གསལ་བ་ལྟར་ལ།